CELEX: 22017D2039
Language: sl
Date: 2016-04-29 00:00:00
Title: Sklep Skupnega odbora EGP št. 89/2016 z dne 29. aprila 2016 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2017/2039]

16.11.2017   
               
               
                  SL
               
               
                  Uradni list Evropske unije
               
               
                  L 300/37
               
            SKLEP SKUPNEGA ODBORA EGP
      št. 89/2016
      z dne 29. aprila 2016
      o spremembi Priloge II (Tehnični predpisi, standardi, preskušanje in certificiranje) k Sporazumu EGP [2017/2039]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Direktivo 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (1) je treba vključiti v Sporazum EGP.
               
            
                  (2)
               
               
                  Direktiva 2014/53/EU s 13. junijem 2016 razveljavlja Direktivo 1999/5/ES Evropskega parlamenta in Sveta (2), ki je vključena v Sporazum EGP in ki bo zato s 13. junijem 2016 razveljavljena v okviru Sporazuma EGP.
               
            
                  (3)
               
               
                  Prilogo II k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Poglavje XVIII Priloge II k Sporazumu EGP se spremeni:
      
                  1.
               
               
                  za točko 4zzq (Sklep Komisije 2013/638/EU) se vstavi naslednja točka:
                  
                              „4zzr.
                           
                           
                              
                                 32014 L 0053: Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62).“;
                           
                        
            
                  2.
               
               
                  besedilo točke 4zg (Direktiva 1999/5/ES Evropskega parlamenta in Sveta) se črta z učinkom od 13. junija 2016, razen prve alinee (Odločba Komisije 2000/637/ES), ki bo še naprej veljala po 13. juniju 2016, zato se vstavi kot nova točka za točko 4zg (Direktiva 1999/5/ES Evropskega parlamenta in Sveta):
                  
                              „4zga.
                           
                           
                              
                                 32000 D 0637: Odločba Komisije 2000/637/ES z dne 22. septembra 2000 o uporabi člena 3(3)(e) Direktive 1999/5/ES za radijske naprave, zajete v regionalnem sporazumu o radiotelefonskih storitvah na celinskih plovnih poteh (UL L 269, 21.10.2000, str. 50).“
                           
                        
            Člen 2
      Besedilo Direktive 2014/53/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 30. aprila 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 29. aprila 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (1)  UL L 153, 22.5.2014, str. 62.
      
         (2)  UL L 91, 7.4.1999, str. 10.
      
         (*1)  Navedene so ustavne zahteve.